b"\n_START_ARTICLE_\nJacob Nybroe\n_START_PARAGRAPH_\nJacob Nybroe (f\xc3\xb8dt 15. april 1965) er en dansk journalist, der siden september 2016 har v\xc3\xa6ret chefredakt\xc3\xb8r p\xc3\xa5 Jyllands-Posten. Han har tidligere v\xc3\xa6ret nyhedschef for TV 2 Nyhederne._NEWLINE_Nybroe er student fra Risskov Amtsgymnasium i 1983 og senere uddannet journalist fra Danmarks Journalisth\xc3\xb8jskole. Han har tidligere arbejdet i DSB, p\xc3\xa5 Jyllands-Posten og TV 2/\xc3\x98stjylland indtil han i 2000 blev redaktionschef p\xc3\xa5 TV 2 Nyhederne og s\xc3\xa5ledes havde ansvaret for redaktionen i Odense._NEWLINE_I august 2010 blev han udn\xc3\xa6vnt til nyhedschef efter at Michael Dyrby var blevet udn\xc3\xa6vnt til nyhedsdirekt\xc3\xb8r og medlem af TV 2's direktion._NEWLINE_Jacob Nybroe er bror til journalist Jeppe Nybroe."